**Karjeras nedēļa Pelēču pamatskolā**

14.-18.10.2019.

Karjeras nedēļa skolā izvērtusies visai aktīva, notikumiem un piedzīvojumiem bagāta. Darboties sākām jau pirmdien – skolēniem nodarbības vadīja karjeras konsultante Ingūna Patmalniece. 4.,5., un 6.klašu skolēni uzzināja daudz ko jaunu un interesantu par profesiju pasaules daudzveidību, pielietojot dažādas sadarbību veicinošas metodes, spēles. Taču 7.,8. un 9. klašu skolēni, kā jau vecāki un zinošāki, vairāk nodarbojās ar profesiju izpēti, informācijas analizēšanu, aktualitātēm karjeras tendencēs Latvijā un pasaulē.

Nedēļa turpinājās ar ES projekta Nr.8.3.5.0/16/I/001 „Karjeras atbalsts izglītojamiem vispārējās un profesionālās izglītības iestādēs” nodrošinātajām ekskursijām visiem 1.-9.klašu skolēniem uz “Latgales Zoodārzu” Daugavpilī. Zoodārza apmeklējuma laikā skolēniem vērtīgu informāciju par eksotisko dzīvnieku specifiskajām īpatnībām, ēšanas, uzvedības paradumiem sniedza gids. Ļoti plaši tika izstāstīta un izskaidrota informācija par Zoodārzā strādājošo darbinieku profesijām, izglītības iespējām un ikdienu. Skolēni secināja, ka Zoodārzā strādājošajiem jābūt ļoti zinošiem ne tikai savā profesijā, bet arī kolēģu darba specifikā, jābūt empātiskiem, komunikabliem un atvērtiem pārmaiņām.

Piektdien, dienā pirms skolēnu rudens brīvdienām, noslēdzām karjeras nedēļu ar aktīvu darbošanos pasākumā "Profesiju virpulis". Preiļu policijas iecirkņa pārstāvji izglītojošā nodarbībā iepazīstināja skolēnus ar policistu profesijas nozīmīgumu, pienākumiem, svarīgāko inventāru, formastērpa un atpazīšanas zīmju lietošanas noteikumiem, sniedza ieskatu, kā var kļūt par policistu, kā arī par to, kādas ir karjeras izaugsmes iespējas policijā. Turpinājumā sekoja aktīvi izzinošs pasākums, kurā skolēni pa klasēm, klašu grupām devās uz dažādām “profesiju pieturām” skolas telpās, kur viņus sagaidīja dažādu profesiju pārstāvji, piedāvājot interesantu, aktīvu darbošanos. "Profesiju pieturu" dalībnieki - [VUGD](https://www.facebook.com/hashtag/vugd?source=feed_text&epa=HASHTAG) Preiļu daļas pārstāvji [Edgars Krekels](https://www.facebook.com/edgars.krekels?fref=gs&__tn__=%2CdK-R-R&eid=ARBAaVM7Pn_EGcAXp5lS69Vvr9_CGZ_cv1vuWk85v4xNoQdl3CBZpKu4PRXTHmiXy9mA5AlozG6-9vOy&dti=3194734900597708&hc_location=group), Kaspars Vaivods, biteniece [Ilze Platace](https://www.facebook.com/ilze.platace.1?fref=gs&__tn__=%2CdK-R-R&eid=ARCzuBgB9lcZcOdMwJgJOLmvMhxuliiF-PX7YKk2Sn4GnUfItrtqadUryR_mX2kFkSbXHAVMqU7025iR&dti=3194734900597708&hc_location=group), NBS pārstāvis  J[ānis Valainis](https://www.facebook.com/profile.php?id=100005866892289&fref=gs&__tn__=%2CdK-R-R&eid=ARDtpSR1RQo11p2Du0uUoElQUUnEFTSUCea0t9aUrWIdx7pCxVY9qnokkKkLtZw2bmarT5GQ5Ch1qiIP&dti=3194734900597708&hc_location=group), veterinārārste, PVD pārstāve [Elita Mainule](https://www.facebook.com/profile.php?id=100012462550637&fref=gs&__tn__=%2CdK-R-R&eid=ARCJJCEbiclcDDbEwRs3PWIcpG7QjGLw6xvv5XyvHj9bLjybzWvKgGOnym0V4GOCyMqZRDSG-kil9O3x&dti=3194734900597708&hc_location=group), [RTRIT](https://www.facebook.com/hashtag/rtrit?source=feed_text&epa=HASHTAG) Preiļu struktūrvienības skolniece Nadežda Karpušenko, Pelēču pamatskolas Skolēnu padomes vadītāja Olita Dmitrijeva. Esam viņiem visiem ļoti pateicīgi par izrādīto atbalstu un klātbūtni. Skolēniem bija ļoti patīkami un lietderīgi tikties ar dažādu profesiju pārstāvjiem klātienē.

Sandra Stendere-Šteinberga

Ingūna Patmalniece